W zwisku z komunalnym dźěłom w městach a gmejnach nastawaja zas a zaso prašenja, čehodla wobsteja wěste rjadowanja, kak je to a tamne zakonsce předpisane a štó ma poprawom kotre prawa. Na tajke a podobne prašenja wotmołwjamy wotnětka w małej seriji. Naš awtor je bywši wjelelětny předsyda zarjadniskeho zwjazka Při Klóšterskej wodźe Alfons Ryćer. (1)
Zakonske postajenja w zwisku z wólbami wjesnjanostow a měšćanostow so mjez jednotliwymi zwjazkowymi krajemi zdźěla trochu rozeznawaja. Za Saksku płaća slědowace bytostne rjadowanja:
W gmejnach z wjace hač 5 000 wobydlerjemi je wjesnjanosta hłownohamtski zastojnik. Hdźež je mjenje wobydlerjow, dźěła wón čestnohamtsce. Wuwzaćnje móža gmejny z wjace hač 2 000 wobydlerjemi, kotrež žanomu zarjadniskemu zwjazkej njepřisłušeja, w swojich hłownych wustawkach tohorunja hłownohamtskosć wjesnjanosty postajić.
szl_Latn pol_Latn szl_Latn